作者:崔櫓
標題:和友人題僧院薔薇花三首
內容:何人移得在禪家，瑟瑟枝條簇簇霞。爭那寂寥埋草暗，看取老僧齊物意，一般拋擲等凡花。忍委芳心此地開，似霞顏色苦低迴。風驚少女偷香去，三清上客知惆悵，勸我春醪一兩杯。露香如醉態如慵，斜壓危闌草色中。試問更誰過野寺，一日幾回來又去，不能容易舍深紅。